Mina olen tema meelest boss, mina võin tabletti anda ja teda diivani pealt maha tõsta, isegi kui ta väga tahab seal  olla. Mees ja laps niiväga seda üritada ei saa, nad võibolla kardavad ka teda väheke ja kass kasutab seda igatahes täiega ära, jõllitab silmi neile vastu, turritab vurre ja äsab käpaga. Mina seda kurja pilku ei pelga, kõnnin kohale, võtan kassi kaenlasse ja transpordin, kuhu vaja, aga mehed-lapsed enamasti on sunnitud ümber hüplema ja kassile moraali lugeda üritama korraliku käitumise teemadel, mida too küll eriti kuulda ei võta.